description: Така министърът на правосъдието Екатерина Захариева се обърна към препълнената 272-ва аудитория - втората по-големина зала в Софийския университет. Там, традиционно в началото на октомври беше открита новата академична година (днес е денят, в който годината се открива и в целия Софийски университет).

title: Към студентите по право: От вас зависят човешките съдби и усещането за щастие

maintext:
Министърът на правосъдието също присъства на откриването на академичната година.
Фотограф: Юлия Лазарова
"От вас ще зависят човешките съдби, качеството на живот и дори усещането за щастие на хората, защото то е свързано с усещането, че живеят в справедлива държава. Посещавайте редовно занятията, но отделяйте време и за забавления и създаване на нови приятелства."
Така министърът на правосъдието Екатерина Захариева се обърна към препълнената 272-ва аудитория - втората по-големина зала в Софийския университет. Там, традиционно в началото на октомври беше открита новата академична година (днес е денят, в който годината се открива и в останалите факултети на Софийския университет).
Пред новопостъпилите, досегашни и предишни студенти, както и преподавалите застана академичното ръководство на факултета, както и ректорът на Софийския университет Анастас Герджиков. В юридическия факултет на най-старото висше училище се преподава право и международни отношения. Всяка година той се завършва от близо 400 души.
"Вие сте младите хора, от които ще зависят бъдещите десетилетия.
Развитието на държавата и обществото почива най-вече на това, с което ще се занимавате вие.
За това, от една страна ви призовавам да бъдете отговорни и да се отнесете към следването си така, че да научите много и да се развиете като личности. А от друга страна да ви пожелая да прекарате приятно и добре тези няколко години", заяви пред събралите се Герджиков. Всяка година от
"Обучавате се във факултет, първи в рейтинговата система на Република България. Това е един от първите и най-престижни факултети на Софийският университет "Св. Климент Охридкси", който е бил и ще бъде в центъра на най-значимите събития в историята на университета, определящ до голяма степен неговия облик и поради който до голяма степен носи името университет.
Деканът на Юридическия факултет на СУ проф. Сашо Пенов
Фотограф: Надежда Чипева
Неговите възпитаници утвърждават България като правова държава. Вярно, в Софийския университет не е сниман филмът за Хари Потър, както в един друг университет. Но той също има своите велики тайни. В него витае духът на поколения студенти и преподаватели", обърна се към студентите декана на юридическия факултет проф. Сашо Пенов.
Той се обърна към студентите и им говори за правото като изкуство на доброто и справедливото (по думите на древногръцкия философ Целз ) и за свободата. В своето слово Пенов благодари на даренията на възпитаници от факултета, с които е започнало обновлението на аудиториите във факултета. Той пожела на студентите
"да работят заедно с преподавателите като голям симфоничен оркестър, в който всяка личност със своя принос, допринася за тържеството на правото".
Предупреди, че се изисква "постоянство и много труд за овладяване на правната наука и богата проблематика на международните отношения". В словото си той не пропусна да поздрави и студентите, които са участвали и са спечелили международни състезания по право, с което са допринесли за повишаване престижа на факултета и университета.
По-долу може да прочетете част от словото му (с незначителни съкращения):
"Юристът е човек, при който основно е почитта и обичта към правото.
Правото е станало наше верую, наша съдба и достойна професия. Правото като изкуството на доброто. Какво е общото между правото и изкуството на доброто? В тълковния речник срещу термина право стои обяснението - съвкупност от установените в едно общество и поддържаните от държавната власт задължения и свободи, които уреждат отношенията на хората в обществото. Значението на думата изкуство е - област от човешката дейност, при която действителността се пресъздава чрез художествени средства. А за добро - нещо, което е в полза на хората, което има висока морална стойност. Доброто е нравствена категория. Правото е изкуството да бъдеш добър и справедлив и към себе си, и към околните хора.
Ако търсим формални допирни точки между право и изкуство, ще установим, че още Аристотел недвусмислено подчертава, че изкуството не е самоцел, освен с познанието, a е свързано и с нравствения живот на хората. Че неговите произведения имат за цел да облагородяват човека, като чрез катарзис го освобождават от отрицателните страсти и че то е подчинено на задачата да усъвършенства добродетелите. Правото е създадено от хората, за да могат да живеят заедно и свободно. Да живееш с другите означава да осъзнаваш и съвмествяваш множество свободи на различни индивиди. Правото е съвкупността от условията, при които свободната воля на един е съвместима със свободната воля на друг от гледна точка на всеобщия закон на свободата.
Свободата е субстанцията на правото. Тя се установява на базата на принципа, че свободата на личността завършва там, където започва свободата на останалите личности.
В света на правото доминира признатата от всички легитимна власт, защитаваща доброто и справедливото, но със силата на закона. Същността на правото се състои в равновесието на двата основни принципа - личната свобода и общото благо.
Вечният стремеж на човека към щастие е стремеж към добро и справедливост. Което той като самостоятелен индивид не може да намери и затова го търси в обществото. Правото предлага равен шанс за постигането му. Превръща доброто в реалност, ограничава и коригира злото.
Пред студентите застана и студентът от пети курс Васил Силяновски, който е и председател на студентския съвет. Той се обърна към своите колеги с призив да останат в България и да работят за държавата.
"Днес е първият ден от вашето най-ново приключение. Истината е, че Юридическият факултет винаги е бил, е и ще бъде най-елитното място за изучаване на право в България, а от вас се очаква да бъдете най-безпристрастните съдии, най-безкомпромисните прокурори и най-успешните адвокати или просто да станете нотариуси ( тук аудитория 272 избухна в смях). Най-вероятното си мислите, че ще излезете като златните момчета и момичета на трудовия пазар. Истината е малко по-различна.


title: НАТО удължи мисията в Егейско море въпреки нежеланието на Турция

maintext: Министрите на отбраната от НАТО са решили операцията на алианса в Егейско море да бъде удължена, както и до две седмици да започне нова операция в централната част на Средиземно море.Това съобщи на пресконференция генералният секретар на НАТО Йенс Столтенберг, цитиран от БТА след приключването на двудневната министерска среща в Брюксел.По неговите думи операцията в Егейско море , насочена към пресичането на незаконното преминаване на мигранти в Европа, е доказала своята политическа и практическа полза. От практическа гледна точка се отчита съществен спад в незаконните прекосявания на морето , а от политическа е укрепен диалогът между Анкара и Атина На същата среща обаче турският министър на отбраната Фикри Ъшък е поискал мисията да бъде прекратена, предаде агенция "Ройтерс", цитирана от БТА.Той е заявил, че резкият спад в броя на бежанците, опитващи се да стигнат до Гърция, показва, че вече няма нужда военни кораби да патрулират край турските брегове.Фикри Ъшък е заявил на колегите си от НАТО по време на срещата, че Анкара вече не вижда необходимост мисията да продължи след края на декември, твърдят източници, запознати с разговорите.Пред репортери в Брюксел днес Ъшък каза: "Това е временна мисия, а целта в тази временна мисия беше постигната . Няма нужда повече да се удължава." Германският министър на отбраната Урсула фон дер Лайен , чиято страна сега ръководи морската мисия, заяви, че мисията ще продължи най-малко до 31 декември. Запитана какво ще се случи през 2017 г., тя отговори: "Тогава ще видим."Според дипломатически източници на "Ройтерс" Турция не е доволна, че кораби на НАТО се движат във води, за които страната отдавна води спорове с Гърция.

fasttext_language: bg


title: "Манчестър юнайтед" поиска Мхитарян да не играе за националния

maintext:
Капитанът на арменците е и безспорно най-добрият им играч
Ръководството на "Манчестър юнайтед" е помолило треньорския щаб на националния отбор на Армения да не рискуват със здравето на капитана си Хенрих Мхитарян.За целта "червените дяволи" пожелаха арменецът да не играе в световните квалификации с Румъния и Полша в края на тази и началото на следващата седмица."Хенрих все още е във фаза на рехабилитация от травмата си в лявото бедро. От тази гледна точка бихме били много благодарни, ако му разрешат да не играе в тези срещи", съобщиха от "Юнайтед".Армения започна със загуба от Дания в квалификационната си група, а в този двубой Мхитарян също не взе участие.Халфът бе един от първите трансфери на Жозе Моуриньо, но заради контузии и треньорски решения от началото на сезона е участвал само в четири мача, в които записа едва 104 минути игра.


title: Румен Овчаров: Някога спасявахме миньорите, сега ГЕРБ спасява Ковачки

maintext:
Фотограф: Цветелина Белутова
Бившият министър на енергетиката в кабинета "Станишев" Румен Овчаров определи като "гнусна лъжа" обвиненията на правителството, че е подарил дружеството "Въгледобив Бобов дол" на концесионера."Това е поредният гаф на Борисов", заяви Овчаров в сряда в ефира на Би Ти Ви за решението на ГЕРБ да се създаде анкетна комисия, която да разследва историята около концесията на мина "Бобов дол", където миньори стачкуваха заради неизплатени заплати Днес комисията в парламента вече е създадена , тя ще се състои от 20 депутати от всички групи, а неин председател е Делян Добрев. От ГЕРБ заявиха преди дни, че само от прехвърлянето на концесията държавата е загубила 35 млн. евро, като намекнаха, че към това е съпричастен Румен Овчаров, който беше министър на енергетиката през 2005 г., а негов заместник бе сегашният председател на БСП Корнелия Нинова."А защо не питате за мини "Черно море", също на Христо Ковачки? Там какво се случи? Изгониха работниците и никой не разбра, че е станало даже. Попротестираха малко, никой не им обърна внимание", заяви Овчаров и отбеляза, че в този случай, след като с протеста на миньорите се е ангажирал омбудсманът и депутатите, премиерът Бойко Борисов "даде заден ход и спретна тази сценка". Дружеството "Мини Бобов дол" е дадено под наем на "Ораново" ЕООД, уточни Овчаров, само концесията е прехвърлена на него.Той обвини премиера в две последователни лъжи: че дружеството е подарено от Овчаров за 1 лев и че след година е препродадено за 35 милиона евро. "Вие наистина ли вярвате, че има малоумник, който ще купи за 35 млн. евро дружество със 100 млн. лв. задължения, с 15 млн. лв. загуба и 15 млн. лв. задължения към работници", попита Овчаров."Защо сега не го продадат на някого за 35 мл. евро? Защото Ковачки е плащал, плащал е за нещо друго през това дружество и някой трябва да седне и да поразбере какво", заяви още бившият енергиен министър и попита защо премиерът и всички министри "изведнъж се явяват говорители на Христо Ковачки и защитници на неговите интереси"."Мини "Бобов дол" дължат 50 милиона за социални осигуровки, 40 милиона данъци, 30 милиона концесионна такса, но държавата не ги иска", изреди Овчаров. По думите му държавата не иска тези пари, "защото златното пръстче на тези 5-6 депутата на Христо Ковачки в Народното събрание ни струва няколкостотин милиона лева, които всички плащаме".Ние някога спасявахме мините и работниците, докато сега ГЕРБ спасяват Ковачки, на тях им е необходим Ковачки", допълни той. По думите му преди две години Христо Ковачки "едва едва се отърва" от присъда за източване на ДДС за 16 млн. лева. "Той беше признат за виновен на няколко инстанции. И накрая Върховния касационен път с много завои го оправда. На него не му трябва да източва ДДС. На него държавата му е предоставила оборотни средства, с които той си върти бизнеса", заяви Овчаров.Решението според него е просто - държавата "да си реализира вземанията" и да стане собственик на всичките дружества на Ковачки. И хората няма да останат без работа, според Овчаров, защото тя няма да е по-лош собственик от Христо Ковачки."Аз не съм невинен. Аз просто казвам какви са фактите, а кой невинен и кой виновен решават други институции", обобщи Румен Овчаров.


title: Изложба на Мария Недкова - за неутолимия стремеж към изкуството

maintext:
Портрет
[Личен архив]
творби от различни периоди в творчеството на голямата българска художничка, чиито графики са сочени от критиката като етап в съвременното българско графично изкуство. Изложени са и непоказвани картини.
Учила е живопис при професор Кирил Цонев
Първата й самостоятелна изложба Недкова открива още докато е студентка, следват повече от
много чувственост, изразена с лекота и естественост на петната и линията
Елена също е артист, дълго време се е занимавала с текстил. Но живописта е нейната страст.
"Израснала съм сред нейни картини и са ми повлияли, макар и да рисувам в съвсем друга посока. Но когато си скицирам или драскам, докато си мисля нещо, винаги са лица и очи. И като дете все това рисувах. Баба ми има неповторим, уникален стил за човешкото лице, много дълбочина, не можеш да я сбъркаш", споделя Елена.
За нея баба й е била вдъхновение. "
"Мария Недкова - Ретроспекции" е името на изложбата, която ще се открие тази вечер в галерия Zelena. Това е първото представяне на картините й след смъртта й. В експозицията са включениНедкова е родена през 1925 година в София. До деветнайсетгодишна живее в Перник, където завършва стопанско училище. През 1944 година е приета в Художествената академия в София при професор Кирил Цонев. После специализира стенопис при професор Гочо Богданов. Завършва академията през 1950 година. След това изучава илюстрация при проф. Илия Бешков.двайсет и пет самостоятелни експозиции в България и шест в чужбина.Галерията, в която изложбата на Недкова може да бъде видяна до 25 октомври, е на внучката на художничката - Елена Шемтова . "Дневник" разговаря с нея, за да разкрие малко повече за това какво е важно да се знае за Мария Недкова."И като художник, и като човекРодена в София, в бедно семейство с още четирима братя и сестри, за които се е грижела, тя извървява дългия път към световната художествената сцена. И не от болезнена амбиция, а от страст и неутолима нужда и стремеж към изкуството.и остави у мен ярък спомен с всички свои разкази за миналото й, заразказва Елена.Изобщо Мария Недкова е била страшно независима във време, когато еманципацията и феминизмът не са били популярни и възприемани, както днес. Никога не се е нагаждала към това, което се продава или е на мода. Пример за смел човек със силен жизнен дух, за истински художник, който живее, за да твори", продължава разказа си внучката.Като на кино. Никога не е имала съмнения дали това е нещото, което трябва да прави. Тя ми дава тази сила да не се колебая, да не се съмнявам в себе си. Не са вече толкова много художниците, за които изкуството не е бизнес. Защото ако е само това, то не е изкуство вече. Тя беше такава."


title: Как хотелите в Италия могат да се ползват безплатно

maintext:
Преглед на оригинала
Плакатът на инициативата
[www.settimanadelbaratto.it]
В средата на ноември, и по точно - между 14-ти и 20-ти, в Италия ще се проведе поредната "Седмица на бартера". Това означава, че туристите могат да намерят безплатно настаняване в замяна на стоки и и услуги, които да предоставят на собственика.Идеята се роди през кризисната 2009 г., когато малките хотели трябваше да привлекат по някакъв начин туристите, чиито портмонета бяха изтънели. И оттогава се радва на голям интерес.В нея се включват хиляди хотели, работещи по схемата "нощувка със закуска". В сайта на инициативата туристът избира региона, който иска да посети, проучва хотелите и търсените от тях услуги и така преценява какво би могъл да предложи. Другият вариант е да се прегледат заявките на хотелиерите и те да определят към кой регион да се насочим.Услугата не е за "миячи на чинии", а всеки може да прояви творчество в областта, в която се чувства най-силен - например, да свари домашен мармалад по семейна рецепта, да поправи водопровода, да дава уроци по музика и танци или да сподели рядката си колекция с дискове, разказва сайтът на Conde Nnast Traveler.През миналата година на сайта са разменени над 10 хил. оферти, по данни на британския "Гардиън". Собствениците търсят най-вече размяна на нощувки и са готови да настанят гости безплатно, ако бъдат приети също безплатно някъде другаде. Всеки пети търси услуги за подобрения на дома, а 15% - помощ при маркетинга и комуникациите.Всичко обаче не приключва на 20 ноември. Седмицата на бартера трае през цялата година за около 800 от хотелите.


title: Хубчев иска от българските футболисти да владеят повече топката срещу Швеция

maintext:
Хубчев се надява на "нещо положително, колкото и да е малко то"
[LAP.bg]
"Иска ми се малко повече ние да владеем топката.
В момента не сме в най-доброто си състояние, футболът в България въобще. Знаем, че няма как да сме фаворити срещу отбори като Франция и Швеция. Търсим други неща от тия мачове. Приемаме тази роля. Ще видим накрая дали ще бъде точно така", каза Хубчев на пресконференцията преди мача.
"Всеки трябва да дава максимума от своите възможности - при едни са по-големи, при друг по-малки. След мача с Швеция ще направим оценка, ще имаме достатъчно време. В момента по-важното е всеки според възможностите си да даде всичко от себе си", допълни той.
Новият селекционер на България Петър Хубчев иска от своите възпитаници да покажат по-комбинативна игра срещу Швеция, отколкото в двубоя срещу Франция (1:4). Той обяви, че ще направи промени в стартовия състав за двубоя в Солна утре от 21.45.Той се надява отборът да измъкне "нещо положително, колкото и да е малко то". "След мача с Швеция вече ще правим по-задълбочени анализи", обясни селекционерът."Ще има промени в състава. Това са два много тежки мача за три дни. Нормално е да има някои уморени играчи, още повече от тези, които играят редовно в своите клубове", каза още Хубчев.


description: Миланова заяви пред БиТиВи, че е отказала да подкрепи незаконни практики и да подписва съмнителни документи.

title: В касата на Медицинския университет има 85 млн. лв., борбата вероятно е за тях, смята Вихра Миланова

maintext:
[Медицински университет София]
Тя не конкретизира за какви документи става въпрос, но посочи, че е отказвала да подкрепи незаконни практики, например изнесеното обучение за студенти в чужбина
Разследването срещу него е от края на септември след одит, разкриващ финансови злоупотреби в университета.
Ако се стигне до внасяне на обвинителен акт срещу Митев, го грози присъда от 1 до 10 години затвор, посочва държавното радио.
Ректорът на Медицинския университет в София проф. Вихра Миланова, която преди дни бе сменена на общо събрание с оспорвана легитимност, заяви, че от нея е искано да подписва съмнителни документи, но тя не се е съгласила на това."Около 85 млн. лв. има в момента в касата на университета", заяви Миланова пред БиТиВи, а на въпрос за тях ли е борбата отговори: "Много е вероятно".Заяви, че откакто е ректор на университета е станала свидетел на "неща, които моят голям жизнен и професионален опит досега не ми е представял" и посочи, че от над месец бившият ректор Ваньо Митев води "една некоректна кампания". Каза, че не се е срещала с Митев, който е бил в отпуск по болест.Изтъкна, че е била избрана с почти пълно мнозинство и то с подкрепата на бившия ректор. "Той ме предложи, той ме представи, само че аз не мога да се включа в тази игра", заяви Миланова. "Аз съм човек, който спазва законите и държа останалите около мен също да ги спазват. Няма как да съм част от тази игра", допълни още тя.Същевременно БНР съобщи, че Ваньо Митев, който от вчера е обвинен за сключване на неизгодни сделки, днес е призован за разпит в Столичното следствие.


description: Седем секунди. Толкова бяха на необходими на Кристиан Бентеке, за да вкара срещу Гибралтар.

title: Със светкавичен гол Бентеке счупи рекорд в световните квалификации

maintext:
Белгийският нападател (в средата) вкара срещу Гибралтар след седем секунди
It only took 7 seconds for #Benteke to score the fastest goal in the history of world cup qualifiers!! pic.twitter.com/NOvSF5ZpVh
— dotemirates (@dotemirateseng) October 10, 2016
Седем секунди. Толкова бяха на необходими на Кристиан Бентеке, за да вкара най-бързия гол в историята на световните квалификации.Нападателят на "Кристъл палас" даде ранна преднина на Белгия по пътя към убедителната победа с 6:0 срещу Гибралтар като гост. След изпълнението на центъра от домакините той се засили напред, открадна топката и отбеляза.Досегашният рекорд се държеше от Давиде Гуалтиери, който през 1993 г. вкара във вратата на Англия след 8,3 сек.С успеха си съставът е начело в група H с пълен актив от девет точки, с колкото е и Гърция. Босна и Херцеговина заема третото място с шест.


description: Държавната фирма разполага с 35 милиона лева за строителството на "Арена Бургас". Това са парите, които с решение на кабинета на Бойко Борисов от края на март бяха пренасочени от спрения проект за реконструкция на Зимния дворец в София.

title: "Академика 2011" получава безвъзмездно терена за "Арена Бургас"

maintext:
Тази седмица Кралев подпита шефа на европейската лека атлетика за възможността "Арена Бургас" да приеме европейско първенство през 2021 или 2023 г.
Правителството възложи на спортния министър Красен Кралев да сключи договор с община Бургас, чрез който държавата ще придобие безвъзмездно терена, определен за строителството на многофункционалната спортна зала "Арена Бургас".
След придобиването му статутът на имота ще бъде променен в частна държавна собственост. Теренът ще бъде апортиран в капитала на държавната фирма "Академика 2011" ЕАД, която стопанисва най-големите спортни бази в страната.
принципал е Министерството на младежта и спорта,
Строител на залата в Бургас е консорциум с участието на свързваната с депутата Делян Пеевски "Водстрой 98". Тя участва в обединението "Дворана" заедно с " Понсстройинженеринг", които спечелиха очаквано поръчката през август 2014 г. Двете фирми държат по 47% от обединението, а последните 6% са на "Билдникс".
Теренът с площ 8234 кв.м, който се намира в жк "Изгрев", беше собственост на министерството на отбраната, преди през април 2014 г. да бъде предоставен от държавата на община Бургас за строителството на новата спортна зала.
Същата година общината започна реализирането на проекта с 5 милиона от общо 38 милиона лева с ДДС, колкото се предвиждаше да струва. Парите бяха отпуснати от кабинета "Орешарски" по Програмата за развитие на регионите.
Това беше и единственият проект на община Бургас по въпросната програма на обща стойност 500 милиона лева. Още в началото обаче беше ясно, че общината няма да може да стигне до нищо повече от кота нула и ще се чака допълнително финансиране от държавата.
Зала "Арена Бургас" беше замислена да е с фокус върху леката атлетика, за да може да се превърне в регионален център за подготовка на състезатели през зимата, но ще бъде по същество многофункционална и ще има повече търговски площи, отколкото в първоначалния проект.
проучи лично от президента на европейската лека атлетика Свен Арне Хансен за възможностите строящата се зала да получи домакинство през 2021 или 2023 г.
Тази седмица Кралев прие в кабинета си президента на Европейската атлетическа асоциация (ЕАА) Свен Арне Хансен
[Министерство на младежта и спорта]
"Академика 2011", чийторазполага с 35 милиона лева за строителството на "Арена Бургас". Това са парите, коитобяха пренасочени от спрения проект за реконструкция на Зимния дворец в София.Кметът на Бургас Димитър Николов се надяваше да приеме европейско първенство през 2019 г., но забавянето на строежа отложи тези планове.Тази седмица обаче Красен Кралев


description: Литва може да бъде управлявана от дясноцентристка коалиция, след като управляващите социалдемократи останаха едва трети след вчерашните парламентарни избори.

title: Литва се готви за дясно правителство след изборно поражение на левицата

maintext:
По първоначални прогнози лявоцентристката Социалдемократическа партия имаше по-големи шансове
за победа. Но левицата получи само 14.4 % от гласовете – цената за неизпълнените обещания за ръст на икономиката.
Гласуването в неделя ще определи само половината от състава на парламента. Окончателното разпределение ще стане известно след втория тур на 23 октомври.
Шансовете на кабинета да продължи да управлява клонят към нула", обяснява Кестутис Гирниус, доцент в Института за международни отношения и политически науки във Вилнюс."
Общественото мнение е, че правителството е корумпирано и неефективно. То изигра решаваща роля в приемането на нов кодекс на труда, който е не е харесван от над половината от избирателите".
Президентът на Литва Далия Грибаускайте обвини правителството, че не е успяло да прокара реформи. Тя е в лоши отношения с управляващите и не комуникира с министър-председателя , след като по-рано тази година се появиха обвинения в корупция срещу кабинета.
Хората заявиха ясно какво мислят за правителството и застанаха зад отговорността, прозрачността и промените", обяви Грибаускайте в понеделник.
Прогнозите са, че съставянето на новото правителство зависи от преговорите между
Литовски съюз на селяните и зелените, Сконсерваторите
и трета, по-малка формация – Либералното движение.
Според анализатори "
Литовски съюз на селяните и зеленит
е" е привлякъл силен протестен вот.
На предишните избори социалдемократите получиха 18.4 % подкрепа, но след вторият кръг се оказаха най-голямата партия в парламента.
Литва може да бъде управлявана от дясноцентристка коалиция, след като управляващите социалдемократи останаха едва трети след вчерашните парламентарни избори, предаде "Ройтерс".След кампанията, преминала в голяма степен под знака на забавянето в икономиката на страната, най-много гласове в неделя спечели центристкият "Литовски съюз на селяните и зелените" (21.6%), с преднина едва от 728 гласа спрямо консервативната партия "Отечество" - Литовски християндемократи"


description: Таванът за 35 секции зад граница пада само за страните в ЕС.

title: В изборните секции в чужбина няма да има втора урна

maintext:
Фотограф: Юлия Лазарова
В изборните секции в чужбина няма да се поставя втора урна за гласуване. Таванът за броя на изборните бюра зад граница пада само за страните от Европейския съюз (ЕС). Това реши окончателно правната комисия в парламента днес, като прие на второ четене поправки в Изборния кодекс.Предложението за втора урна в изборните секции в чужбина бе на ГЕРБ и целеше улесняване на гласуването в САЩ, Канада и Турция, където остава таванът за разкриване на най-много 35 изборни секции. Днес обаче депутатите от партията на Бойко Борисов се въздържаха при гласуването. Мотивът - опасения на колегите им от Реформаторския блок, че поставянето на втората избирателна кутия ще доведе до злоупотреби.Според ДПС решението е дискриминационно и е в унисон с желанието на Патриотичния фронт да ограничи гласуването в Турция.


description: Онлайн търговец премахна от електронния си магазин невярната информация, че предлаганите от него бижута са придружени със сертификат за качество. Това е станало след санкция от Комисията за защита на потребителите (КЗП), която установила, че сертификатът е с изтекъл преди 2.5 г. срок.

title: Онлайн търговец на бижута подвеждал клиенти с невалидни сертификати

maintext:
Фотограф: Георги Кожухаров
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Онлайн търговец премахна от електронния си магазин невярната информация, че предлаганите от него бижута са придружени със сертификат за качество. Това е станало след санкция от Комисията за защита на потребителите (КЗП), която установила, че сертификатът е с изтекъл преди 2.5 г. срок, а и може да бъде изтеглен от интернет.Търговецът твърдял също, че бижутата, които продава, не променят цвета си. Клиентка обаче установила, че пръстенът й е сменил цвета си след два дни носене. Въпреки това търговецът отказал рекламацията в законовия 14-дневен срок.На сайта си той е записал и заблуждаваща информация за реда на рекламациите. Предвидил е двудневен срок след доставката, вместо 2 години, както е по закон, изискал е неправилно и рекламацията да е в писмен вид, а рекламираната стока да бъде върната в оригиналната опаковка без нарушена цялост - нещо, невъзможно за изпълнение. Търговецът незаконно си е дал право да променя едностранно без предварително уведомление условията за доставка, докато по закон клиентът трябва да бъде информиран седем дни преди промяната, за да реши дали да приеме или откаже договора.


title: Решение на Европейския съд може да предотврати втора Валония

maintext:
Протест на европейски фермери срещу ТТИП.
Фотограф: Pascal Rossignol
Съдебно решение, очаквано рано идната година, може да помогне на Европейския съюз да излезе от смущаващата ситуация, в която се намери, след като местен парламент в Белгия блокира за известно време важно търговско споразумение между Канада и 28-те суверенни страни - членки на ЕС.Това дело може да създаде правен прецедент, свързан с търговския договор на ЕС със Сингапур, и да улесни Брюксел да сключва сделки без единодушната подкрепа на всички правителства и парламенти.Но едва ли ще се отрази на канадското споразумение (известно като CETA). Борбата на правителството на Валония, чиято централа е в древната крепост Намюр, го накара да изглежда като гала Астерикс, изправил се срещу римляните CETA не засяга само митата – властта върху които отдавна е централизирана в Брюксел – а и достъпа до пазара на услугите, включително някои от обществените, върху които националните правителства ревниво пазят монопола си. Това дава възможност на европейските държави и региони да наложат много и различни вета.Ситуацията обаче трябва да бъде изяснена от правното мнение на генералния адвокат в Европейския съд , което ще бъде последвано и от официално решение на магистратите (те обикновено се съобразяват с мнението на генералния адвокат - бел. ред.). То ще определи дали подобен договор със Сингапур попада в "изключителната компетенция" на ЕС, или трябва да бъде одобрен от националните и местните власти.Търговията някога бе тема на неясни изследвания за маниаците на тема политики. Сега усилията за създаване на амбициозна търговска сделка със САЩ, известна като ТТИП , разпалиха масови кампании, предимно на профсъюзи и екозащитници, срещу този пакт и срещу CETA.Европейската комисия започна преговори с Отава преди седем години, след като получи разрешение от Европейския съвет. Тя иска CETA да бъде одобрена от Съвета като сделка под изключителната компетентност на ЕС. Но след натиск от държавите членки, включително Германия, която искаше да успокои протестиращите против глобализацията, Комисията прие, че споразумението ще бъде от смесен тип.В опит да ограничи подобни проблеми и да създаде правен прецедент еврокомисията се обърна към Европейския съд с въпроса дали сделката със Сингапур, която бе сключена през 2014 г., но още не е ратифицирана, е в ексклузивната компетенция на Брюксел. Ръководеният от социалисти парламент на Валония подчертава смесената природа на сделката и изказа тревогата си за влиянието ѝ върху обществените услуги.Раздразнен от въпроса дали е било грешка да определи CETA като смесен договор, председателят на Европейската комисия Жан-Клод Юнкер хвърли вината за това върху упоритите правителства от ЕС. Дебатът за споразумението с Канада и очакваното решение на Люксембург са важни теми за държавите, с които ЕС вече има сделка (като Виетнам), за тези, с които преговаря (САЩ, Япония), както и за тези, които се опитва да привлече (Австралия и Нова Зеландия)."Всички ние чакаме с нетърпение изхода", коментира пред "Ройтерс" дипломат от един от вероятните бъдещи партньори на ЕС.Според Лисабонския договор от 2009 г. ЕС има ексклузивни компетенции в "общата търговска политика", там са разписани и правила за гласуването на държавите членки. Комисията води преговорите, но има нужда от съгласието на Европейския съвет за условията.Ако сделки като сингапурската бъдат обявени за принадлежащи към екслузивната компетентност на ЕС, за тях няма да е необходимо одобрението на около 40-те национални и регионални парламента , макар за Белгия все пак да е нужно да се вслушва в провинциите си.Вместо това сделката може да се осъществи на ниво 28-те национални правителства, които се събират в Европейския съвет , като гласуват или с мнозинство, или единодушно.Фиаското със CETA застрашава авторитета на ЕС, който вече пострада след решението на Великобритания да напусне блока и след споровете за мигрантите. То подчертава и трудностите, които може да изпита Лондон при опитите си да сключи бъдещо търговско споразумение.


description: Домакините се наложиха с 3:0, а с основна заслуга за това бе Георги Илиев. Капитанът на "моряците" вкара първия гол и асистира на Уго Секо за втория, а още един добави и Пламен Николов.

title: "Черно море" излезе трети след убедителен успех над "Нефтохимик"

maintext:
"Моряците" вече изостават само от "Левски" и "Лудогорец"
[LAP.bg]
"Черно море" постигна убедителна победа над "Нефтохимик" в мач от 12-ия кръг на Първа лига, който се игра на стадион "Калиакра" в Каварна.Домакините се наложиха с 3:1, а с основна заслуга за това бе Георги Илиев. Капитанът на "моряците" вкара първия гол и асистира на Уго Секо за втория, а още един добави и Пламен Николов. Почетното попадение за "шейховете" бе дело на Иван Вълчанов.Възпитаниците на Георги Иванов - Гонзо събраха общо 23 точки, с които излязоха на трето място в класирането. Лидерите "Левски" и "Лудогорец" имат по 28. Бургазлии пък са на предпоследна позиция с едва осем точки.Илиев даде аванс на "моряците" в 24-ата минута, когато изпълни перфектно пряк свободен удар и не остави никакви шансове на опитния Стоян Колев, който, макар и да се разтегна максимално, не успя да избие насочената в долния ляв ъгъл топка.Четвърт час по-късно отново Илиев бе в центъра на събитията. Халфът овладя изгубена топка в средата на терена, след което изведе по чудесен начин Уго Секо зад защитата на "шейховете". Португалецът хладнокръвно елиминира излезлия да го пресрещне Колев, а след това без проблеми прати топката в опразнената врата.В 61-та минута варненци получиха право да изпълнят ъглов удар отляво и след последвалото центриране топката бе изчистена към другия фланг. Иван Коконов я догони, овладя и върна обратно в наказателното поле на бургазлии, където Пламен Николов бе оставен непокрит и с летящ плонж ефектно вкара топката в мрежата.В 78-ата минута "Нефтохимик" вкара почетно попадение, след като Станислав Маламов напредна по лявото крило и центрира в наказателното поле. Там Венцислав Христов не успя да стреля, но все пак продължи топката назад, където намери непокрития Вълчанов. Бившият футболист на "Черно море" отправи неспасяем изстрел, но това бе всичко, до което стигна отборът му в този двубой.


title: Парите за превенция на хазарта ще се разпределят чрез Министерството на спорта

maintext:
Владислав Горанов
Фотограф: Цветелина Белутова
"Анализът на набирането и харченето на средства през последните две години показа слабости. В закона за бюджета за 2017 г. ще предложим промяна на Закона за хазарта и Закона за физическото възпитание и спорта, така че всички пари да се дават на Министерството на спорта за финансирането на младежки и спортни дейности и политики", отговори Горанов.
Парите за превенция на хазарта, които се набират от вноски на организаторите на хазартни игри, от догодина ще се разпределят чрез Министерството на младежта и спорта, а не от Държавната комисия по хазарта, както е сега. Това съобщи по време на парламентарния контрол министърът на финансите Владислав Горанов.Той отговори на въпрос на депутата от Реформаторския блок Вили Лилков. Депутатът подчерта, че спортните клубове са изключени от финансиране на социално отговорни инициативи от този фонд, който годишно събирал между 2.5 и 3 млн. лв.


description: "Реал" (Мадрид) на практика преодоля първото стъпало пред себе си в турнира за Купата на краля. Белите спечелиха със 7:1 гостуването си на "Леонеса".

title: "Реал" (Мадрид) се справи отлично с първия тест за Купата на краля

maintext:
Goal of the season contender by NACHO! pic.twitter.com/J1tpTXLaK9 — SB (@Realmadridplace) October 26, 2016
"Реал" (Мадрид) на практика преодоля първото стъпало пред себе си в турнира за Купата на краля. Белите спечелиха със 7:1 гостуването си на "Леонеса" от 1/16-финалите.Треньорът на мадридчани Зинедин Зидан даде почивка на основните си футболисти срещу третодивизионния състав. Въпреки това "Реал" нямаше никакви проблеми да реши изхода на дуела още след първата среща.Още в шестата минута Цуйверлон си вкара автогол. След това Алваро Мората и Асенсио и Диас отбелязаха по два, а по веднъж се разписаха Начо и Диас. За домакините точен беше Бенха в 84-ата минута.Най-забележителен беше голът на Начо за 6:0 в 68-ата минута. Той получи висока топка и с ножичен удар от границата на наказателното поле преодоля вратаря на съперника. "Не искам да мисля дали заслужава наградата "Пушкаш" (за гол на годината в света) или не. Такива голове не се вкарват всеки ден", заяви голмайсторът.Треньорът Зидан каза, че попадението на Начо е по-красиво от това, което той вкара във финала на Шампионската лига за спечелването на деветата европейска титла на "Реал".Голът на домакините също беше много красив. В 84-ата минута след центриране от дясно топката прехвърли всички и играч на "Леонеса" я върна към точката за изпълнение на дузпа, от където Бенха с хубав удар я прати във вратата на Касия.


description: Протоколите за категоризация на спешните случаи ще бъдат въведени тестово още този месец. Това каза пред журналисти здравният министър Петър Москов в коментар във връзка с протестите на лекари от Спешната помощ в София заради лоши условия на работа и санкции, които неправомерно са им били налагани.

title: С протоколи ще се определя кои случаи са за спешна медицинска помощ

maintext:
Фотограф: Юлия Лазарова
Протоколите за категоризация на спешните случаи ще бъдат въведени тестово още този месец. Това каза пред журналисти здравният министър Петър Москов в коментар във връзка с п ротестите на лекари от Спешната помощ в София заради лоши условия на работа и санкции, които неправомерно са им били налагани."Нека първо да кажем следното – че няма лекар в софийска Спешна помощ, чието възнаграждение да е под 2000 лева. Дори са много над това. Тоест от финансова гледна точка вследствие на вече втора година последователни действия възнагражденията в Спешна помощ се увеличиха рязко", заяви министърът, цитиран от агенция "Фокус". Протестиращите тази сутрин изрично подчертаха, че не се оплакват от заплатите си.Според здравния министър от финансова гледна точка лекарите в Спешната помощ не би трябвало да имат проблем по отношение на начина, по който се увеличават доходите им. "Не съм казал, че доходите им са достатъчни на фона на много тежкия труд, който те извършват", поясни Москов.Той посочи, че що се отнася до условията на труда и автопарка на Спешна помощ, всичко това е заложено в големия проект, който вече е одобрен за преструктуриране, ремонт и обновяване на центровете за Спешна помощ и купуването на 600 нови линейки.По думите му всяко нещо, записано в концепцията на правителството за развитието на спешната помощ, се изпълнява малко или повече по план."Аз знам къде е основният проблем на работещите в Спешната помощ и той е свързан с липсата до този момент на ясен регламент що е то спешност – възможно ли е на едно дежурство да има 200 или 300 повиквания, голяма част от които не са свързани с реална спешност", допълва той.С негова заповед били вече одобрени протоколите за така наречения триаж, което означава въпросник, чрез който се категоризира каква степен на спешност има даден случай.Предстои тези протоколи да бъдат въведени тестово още през този месец. Той допълни, че трябва да има определен период, в който и работещите в Спешната помощ да свикнат с този начин на работа и гражданите да бъдат достатъчно сигурни в това, че новата система работи в името на реалната спешност.Тази сутрин протестиращите се оплакаха, че често са викани на адреси за неспешни случаи или с описания, които не отговарят на действителността, докато не могат да отидат навреме на наистина спешни адреси. В социалната мрежа "Фейсбук" много споделяния от вчера получава история за починал човек малко преди да пристигне екип на "Бърза помощ".


description: Той е с леки наранявания, от организацията са сигнализирали полицията

title: Председателят на Хелзинкския комитет е бил нападнат

maintext: Председателят на Българския хелзинкски комитет (БХК) Красимир Кънев е бил нападнат тази сутрин около 9.30 ч. пред столичния хотел "Радисън" от двама неизвестни мъже. Кънев е бил ударен с юмрук в лицето и стомаха, след което нападателите са избягали по ул. "Цар Шишман". След инцидента на място е извикана полиция. Кънев е с леки наранявания, съобщиха от организацията."БХК остро осъжда нападението над председателя си и призовава да се предприемат незабавни мерки за разкриване на извършителите, включително в най-кратък срок властите да набавят записите от камерите на мястото на инцидента и по пътя на бягство на нападателите", пишат от организацията. Оттам припомнят, че неведнъж са били обект на агресия, тормоз и закани заради работата си в защита правата на човека в България.До момента обаче не се беше стигало до физическо посегателство."Силно сме обезпокоени от наблюдаваната от години опасна тенденция в България да се допуска, одобрява и дори възхвалява говорене, което насажда омраза или подтиква хората към насилие спрямо някои от най-уязвимите групи в обществото. Агресията се насочва съответно и към малкото организации и активисти, които се заемат със задачата да ги защитават. Езикът на омраза все повече завладява публичното говорене чрез медиите, които често дават безкритична трибуна на расистки, ксенофобски и хомофобски възгледи и антималцинствени активисти. Българските власти пък не се справят с навременното и ефективно разследване на престъпления от омраза, а в някои случаи техни представители дори поощряват престъпления като днешното", пишат още от организацията.


title: Томислав Дончев предлага по-ниска субсидия за общините, злоупотребяващи с поръчки

maintext:
Фотограф: Георги Кожухаров
Томислав Дончев
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Общини и институции, които системно злоупотребяват с обществени поръчки, да бъдат наказвани с намаляване на държавната субсидия, предлага вицепремиерът Томислав Дончев. Според него друга мярка срещу корупцията може да бъде централизираното възлагане на поръчките. Дончев участва в дискусия по проблема, организирана от Центъра за изследване на демокрацията, съобщи БНР.Глобите не възпират възложители да правят нови и нови обществени поръчки в нарушение, заяви вицепремиерътна форум на тема "Престъпление и злоупотреби с обществени поръчки в България, превенция, противодействие и анализ на корупционните рискове", организиран от Центъра за изследване на демокрацията.Той посочи, цитиран от БТА, че проблемът не е в законодателството, а в неспазването му и добави, че за пресичане на лошите практики се върви към въвеждането на електронни обществени поръчки.Според Дончев друга ефективна мярка е активното гражданско общество, което реагира бързо при проблеми. Ако въоръжим гражданите с повече информация, с базисна грамотност, те биха могли да бъдат наши съюзници. Те ползват всичко доставено, построено или предоставена услуга.Когато има разминаване между поръчано и получено, когато има очевидно несъответствие между цената и стойността на придобитото, когато има конфликт на интереси, който не е очевиден документално, тук най-големият ни съюзник са гражданите, посочи Дончев.Той призова експертите да дават идеи и за по-сериозни и ефективни санкции срещу нарушителите, особено срещу рецидивистите. Има случаи, в които всяка трета или четвърта процедура е с тежък порок, и то неслучайно, има случаи, където контролните органи откриват по няколко тежки нарушения на годишна база.В крайна сметка въпреки санкциите същият възложител продължава да възлага по същия начин, мотивира се вицепремиерът. По думите му една от възможностите е след установяване на тези нарушения да се редуцира бюджетът на съответната институция (община, агенция и др.). Друг вариант е прилагането на централизираното възлагане или отнемане на правото за възлагане и прехвърляне на процедурите в Центъра за обществени поръчки.Дефектът при обществените поръчки идва от липсата на последователен интерес в една посока, коментира още Дончев и даде пример: този, който разпределя поръчката, работи с финансиране, което не е персонално негово и интересът му да го разпредели по най-добрия начин понякога е спорен. Интересът на другата страна също не е за съхраняване и най-ефективно ефикасно и целесъобразно изразходване на бюджета на институцията. Този, който губи е общността, подчерта вицепремиерът.Около 5 хил. възложители и около 22 хил. изпълнители разпределят около 7 мрлд. лв. годишно посочи Дончев. Това е значителна част от икономиката, но не е вярно твърдението, че икономиката ни е изцяло зависима от публичното финансиране, добави вицепремиерът.


description: "На първото място от самото начало с огромна разлика беше г-н Гутериш и беше ясно, че ще предпочетат някой западняк, отколкото човек от Източна Европа. Както казах те ни смятат, може би с известно основание, за запъртъци на комунизма".Божидар Димитров, директор на Националния исторически музей

title: Цитат на деня: В ООН ни смятат за запъртъци от комунизма

maintext:
Фотограф: Велко Ангелов
"На първото място от самото начало с огромна разлика беше г-н Гутериш и беше ясно, че ще предпочетат някой западняк, отколкото човек от Източна Европа. Както казах те ни смятат, може би с известно основание, за запъртъци на комунизма".Това коментира пред агенция "Фокус" директорът на Националния исторически музей Божидар Димитров по казуса с неуспешното българско представяне при гласуването за избор на нов генерален секретар на ООН и упреците на опозицията към премиера Бойко Борисов.Според Димитров "Бойко Борисов има вина, както и цялото правителство, за неизбирането на една от двете ни кандидатки, толкова колкото и за войната в Сирия или за облак от скакалци, който идва от Африка".


description: Лоша демокрация не се лекува с популизъм, лекува се с повече демокрация.Цветанка Андреева, политолог, пред Би Ти Ви

title: Цитат на деня: Лоша демокрация не се лекува с популизъм, а с повече демокрация

maintext:
Цветанка Андреева
[БЗНС]
"Лоша демокрация не се лекува с популизъм, лекува се с повече демокрация."Това заяви в ефира на Би Ти Ви Цветанка Андреева, политолог и член на ръководството на БЗНС (част от Реформаторския блок). Андреева коментира въпросите за предстоящия на 6 ноември референдум заедно със сценариста от "Шоуто на Слави" Иво Сиромахов. Двамата защитаваха тезите "за" и "против" въпросите от националното допитване."Тази обществена енергия, която събрахте на "Орлов мост", струпайте я пред съдебната палата и ще застана с вас", обърна се към инициаторите на референдума Андреева.


title: Грациано Пеле беше отстранен от националния отбор на Италия

maintext:
Нападателят на италианците отказа да поздрави селекционера Вентура, но след това се извини и каза, че приема последствията
Италианският нападател Грациано Пеле беше отстранен от националния отбор. Решението е взето заради отказа му да стисне ръката на селекционера Джанпиеро Вентура при смяната си в мача с Испания (1:1) Пеле реагира остро, когато в 59-ата минута трябваше да напусне терена, а на мястото му се появи Чиро Имобиле. Нападателят няма да играе с Македония в Скопие в неделя."Треньорът, със съгласието на федерацията, реши да изключи Грациано Пеле заради неуважително отношение при смяната му", се казва в официалното съобщение. От ръководството добавиха, че в националния отбор трябва да се уважават ценностите, както и треньорския щаб, съотборниците си и феновете."Той беше ядосан. Не мисля, че беше толкова заради смяната, колкото заради начина, по който игра", каза Вентура.Пеле се извини на всички чрез профила си в Instagram и заяви, че приема последствията. "Това е неприемливо поведение - най-напред пред треньора, а също и заради съотборниците ми, които винаги са ми показвали, че следват ценностите в този фантастичен италиански отбор.


title: Гласувайте с разума си (обръщението на президента Росен Плевнелиев за изборите)

maintext:
Росен Плевнелиев
Фотограф: Красимир Юскеселиев
"Дневник" публикува обръщението на държавния глава Росен Плевнелиев по повод предстоящия избор на президент и вицепрезидент и провеждането на национален референдумДнес започва предизборната кампания и в продължение на месец кандидатите за президент и вицепрезидент ще представят своите програми и обещания, ще търсят вашата подкрепа.Президентската институция натрупа опит и авторитет за четвърт век съществуване, за което принос има всеки един от демократично избраните президенти, но преди всичко гражданите, които им дадоха своето доверие и подкрепа. Българските президенти се различават помежду си, но всеки един от тях е допринесъл за авторитета на институцията. Нека пазим този авторитет, защото заемащите поста се сменят, но институцията остава. Призовавам кандидат-президентите да проведат такава кампания, която да допринесе за съхраняване и надграждане авторитета на президентската институция. Вярвам, че достойното поведение ще бъде оценено от гражданите.Призовавам кандидатите за президенти да проведат позитивна и градивна кампания, апелирам за дебати по същество. Българският народ няма нужда, нито от поредната доза политически нападки, нито от войнстващия популизъм, с който някои политици се опитват да привличат гласове. Проблемите са реални и видими за всички. Това е възможност за кандидат-президентите да покажат своята визия за решаването им. Нито една от кризите няма да бъде разрешена от само себе си или в резултат на агресивна политическа риторика. Предстоят трудности и изпитания, трябва да бъдем подготвени за тях. Затова е толкова важно политическото лидерство – да отстояваш уверено своите позиции, да се водиш от ценностите, убежденията и обещанията, заради които си избран.Гражданите не очакват на всеки 5 години всичко в държавата да започва отначало. Безпринципното противопоставяне няма да ни донесе нищо добро. Именно затова през моя мандат работих за приемственост. Продължих и надградих много от инициативите на предишните президенти, като стартирах и нови такива. Вярвам, че доброто трябва да се отстоява, съхранява и развива.За съжаление днес политическото говорене на някои кандидат-президенти е наситено с популизъм, а други обещават ревизия на геополитическата ориентация на страната. Обръщам се към гражданите – гледайте и слушайте внимателно, какво предлагат кандидатите и гласувайте с разума си, гласувайте за това, за което поколения българи са се борили. Членството на България в Европейския съюз и НАТО няма алтернатива, защото е основано на съзнателен цивилизационен избор, на ценностно самоопределяне на народа. Обединена Европа не е сбор от високоплатени чиновници и правила за управление на еврофондове. Европейският съюз е общият ни стремеж да изградим общоевропейско пространство на мир, в което човекът е свободен и всички са подчинени на закона. Важно е всеки един от кандидатите за президенти да демонстрира кои са ценностите, които изповядва, кои са стратегическите приоритети, които ще развие, в каква посока ще движи страната.Във време на рекорден брой кризи, външната политика на България не бива да залита в една или друга посока, а да бъде принципна и балансирана. Надявам се всички кандидат-президенти да споделят позицията, че решението за България е в интеграцията с прогресивното човечество и в общността на демократичните държави. Решението е в образованието и иновациите, в модернизацията и високите технологии. Решението е в повече, а не по-малко демокрация. Демокрацията е върховенство на закона, а не на интересите. Демокрацията е силни институции, не силни лидери. Демокрацията е независимост на властите и баланс между тях, а не зависими политици и безлични институции. Имаме още много път да извървим, за да постигнем националния идеал за "чиста и свята република", чийто съвременен прочит е демокрация от европейски тип и социално-отговорна, а не олигархична икономика. Кандидат-президентите трябва да ни убедят, че няма да спрем по средата на пътя, да загубим посоката и вече извоювани демократични постижения.На идващите президентски избори кандидат-президентите не бива да се заливат с компромати, а да дадат отговори на въпроси от изключителна важност за нацията. Например: за или против президентска република, за или против промени в Конституцията, за или против повече правомощия за президента, кои са кризите в ЕС днес и да се дадат решения за тяхното преодоляване. Как да се повиши доверието на гражданите в институциите, как да се противопоставим ефективно на продължаващата корупция, на неглижирането на институциите и върховенството на правото? Кои да бъдат приоритетите на предстоящото председателство на България на Европейския съюз и на Националната програма за развитие "България 2030"? Ще бъде ли поставен под въпрос зададеният курс на активно и достойно членство на България в Европейския съюз и НАТО, който отстоявах? Как да задълбочим и развием своята интеграция в тях? Нека чуем аргументите и ангажиментите на кандидат-президентите по същество, нека запомним техните обещания, нека изискаме от тях след това да ги изпълнят.На 6 ноември освен за президент и вицепрезидент на страната ще гласуваме и на референдум. Гордея се, че като президентът дадох път на пряката демокрация в страната, с инициирания от мен на два пъти референдум и с проведените две и предстоящо трето национално допитване в моя мандат. Вярвам че пряката демокрация е онзи инструмент, който може да приобщи гражданите към политиката, като бъдат съпричастни с взимането на решения по важни за страната въпроси. Искам ясно да заявя, че референдумът не е панацея за всеки проблем и не бива да се използва популистки и по теми противоречащи на Конституцията.Пожелавам успех на всички кандидати за президент и вицепрезидент.


description: 26-годишният словак защити титлата от миналата година, след като се пребори с Марк Кавендиш във финалния спринт на състезанието в Доха.

title: Петер Саган защити световната титла в шосейното колоездене

maintext:
Peter Sagan wins World Championships road race for second consecutive year (report/pics) | https://t.co/TTDq1qN6DK #UCIDoha2016 pic.twitter.com/k8upRt5dVT
— Cycling Weekly (@cyclingweekly) October 16, 2016
Peter Sagan in 2016:
World Champion
European Champion
Tour of Flanders
Gent-Wevelgem
3 TdF stages
TdF Green Jersey
14 victories
— CafeRoubaix (@CafeRoubaix) October 16, 2016
Световните шампион за 2016 г.:
Масов старт (мъже): Петер Саган (Словакия)
Масов старт (жени): Амали Дидериксен (Дания)
Бягане по часовник (мъже): Тони Мартин (Германия)
Бягане по часовник (жени): Амбър Небен (САЩ)
Отборен часовник (мъже): "Етикс - Куикстеп" (Белгия)
Отборен часовник (жени): "Боелс - Долманс" (Холандия)
Словакът Петер Саган стана световен шампион в масовия старт на шосе за втори пореден път.26-годишният колоездач защити титлата от миналата година, след като се пребори с Марк Кавендиш във финалния спринт на състезанието в Доха.Саган преодоля 257-километровата отсечка за 5,40:43 часа. Кавендиш, който също преследваше втора световна титла след тази от 2011 г., остана със сребърен медал, а световният шампион от 2005 г. Том Бонен спечели бронзовото отличие.Силните странични ветрове разкъсаха основната група 175 км преди финала, а най-големите потърпевши се оказаха германските спринтьори Андре Грайпел и Марсел Кител и французинът Насер Буани.Петер Саган успя с много усилия да избегне изоставането, а двете групи така и не се събраха благодарение на отличната работата на солидно представения отбор на Белгия, който работеше за Бонен и олимпийския шампион Грег ван Авермает.Саган обаче се оказа най-подготвен и най-съобразителен. Той атакува от външната страна и се откъсна напред, а Кавендиш беше блокиран зад австралиеца Майкъл Матюс и мощната му финална езда се оказа достатъчна само за второ място."Не мога да повярвам. Все още съм в шок", каза след финала Саган, който стана първият колоездач след Паоло Бетини през 2007 г., успял да защити световната си титла."Много съм щастлив, защото бях последният човек, който успя да хване основната група при разкъсването в пустинята. Благодаря на всички в Словакия, на моите фенове, на семейството и приятелите ми", допълни словакът, който оставя още един впечатляващ сезон зад гърба си.Бонен успя да се пребори с Матюс за бронзовия медал. Италианците и норвежците също имаха няколко силни претенденти, но останах без медал. Джакомо Ницоло зае петото място, следван от Едвал Боасон Хаген и Александър Кристоф. Уилям Боне, Ники Терпстра и Ван Авермает допълниха топ 10.


description: В дневния ред влизат и поправките в Изборния кодекс, макар че те още не са гласувани на правна комисия.

title: Депутатите се връщат на работа

maintext:
Фотограф: Юлия Лазарова
След като миналата седмица се разпуснаха във ваканция за президентските избори днес депутатите трябва да се върнат извънредно на работа. След разпореждане на премиера Бойко Борисов зам.-председателят на парламента Димитър Главчев (ГЕРБ) свика извънредно заседание, което трябва да започне в 12.00 часа днес. В дневния ред са отмяната на решението за ваканцията, създаване на анкетна комисия за "АЕЦ Белене", първо четене на данъчните закони и ремонт на Изборния кодекс.В понеделник ГЕРБ внесе спешни поправки за отпадане на ограничението за броя на секциите в чужбина, но само за страните в Европейския съюз (ЕС), както и за отчитане на гласовете "Не подкрепям никого" при определянето на резултата от всички видове избори. В деловодството на парламента има още три проекта за поправки в кодекса. Все още не е ясно кога ще бъде насрочено заседанието на правната комисия, която трябва да ги разгледа, преди да влязат за обсъждане в пленарна зала.


title: Как "човекът на Борисов" се размина с фактите

maintext: "Дневник" публикува текст от сайта "Правен свят" по повод интервюто на "оцелелия" представляващ Димитър Узунов пред Би ти Ви. Вчера мнозинството от съвета гласува той да остане на поста, след предложение на петима членове от съвета. Повод беше едноличното решение на Узунов да определи кои кадровици да се срещнат с мисията на европрокурорите. Узунов, наричан в разговорите "Яневагейт" - "човекът на Борисов", оправда действията си с неотложност. Заглавието е на редакцията.Представляващият Висшия съдебен съвет Димитър Узунов дълбоко съжалява, че е подкрепил Лозан Панов за председател на Върховния касационен съд. "Съжалявам, откровено казвам, че съжалявам. Той ми заби нож в гърба. Този удар с ножа е дълбок, той е болезнен. Аз съм здраво момче, ще изтърпя и това нещо. Но изобщо да не си мисли, че аз ще го слушам. Димитър Узунов не се купува. Димитър Узунов не се продава. Нека да е ясно", заяви тази сутрин пред бТВ представляващият ВСС.Узунов откровено си призна, че еднолично е взел решение кои членове на съвета да се срещнат с европрокурорите, нещо, което е от правомощието на колегиите и на пленума на ВСС. Той самият не видя нищо фатално в това, че бил поел отговорността, както сам каза.И отново нападна Панов с думите: "Той е пречупен човек, цитирам проф. Георги Близнашки, съгласен съм напълно с него. Поведението му копира едно към едно поведението на бивш министър на правосъдието. Той седи, мълчи на заседателната маса на ВСС, после излиза и говори пред журналистите. Христо Иванов правеше същото – "Те са блато". Ами като счита, че е предложен от блатото, да си подаде оставката."Като основни виновници за искането за неговата оставка, представляващият посочи Панов и членът на ВСС Калин Калпакчиев.Дали обаче Узунов си послужи с достоверни факти или използва откровени неистини?: "Представляващият ВСС не свиква заседание на пленума. Това е правомощие на министъра на правосъдието. Така е записано в закона, чл. 33 от ЗСВ. Казва се така – пленумът се свиква от председателствуващия. А такъв по закон е министърът на правосъдието. Аз нямам правомощия да свикам пленум, това се прави от министъра на правосъдието.": Чл. 33, ал.1, изр.1 от ЗСВ гласи: "Заседанията на пленума и на колегиите на Висшия съдебен съвет се свикват от председателстващия."Какво значи председателстващ? В чл. 32 , ал.1 от ЗСВ се казва: "Министърът на правосъдието председателства заседанията на пленума на Висшия съдебен съвет. Той не участва в гласуването. При отсъствие на министъра на правосъдието пленумът на Висшия съдебен съвет се председателства от представляващия Висшия съдебен съвет, председателя на Върховния касационен съд, председателя на Върховния административен съд или от главния прокурор."Това означава, че и представляващият ВСС може да свика заседанието на пленума, когато министърът отсъства, защото той го и председателства.Но, за да няма объркване, ще цитираме чл. 23, ал.1 от Правилника за дейността на ВСС, приет това лято, като в гласуването участва и самият Узунов. Текстът гласи: "Заседанията на пленума се свикват от председателстващия, а когато той отсъства – от представляващия ВСС.": "Две седмици по-рано (преди да му бъде поискана оставката) аз намерих един договор, по който страна е ВСС и който договор се движи от Калин Калпакчиев. Проектът е на стойност 6 млн. лева. Наградният фонд, хонорар, който той би получил, е 340 000 лева. Установих, че този договор изобщо не е съгласуван във ВСС.": Ръководител на споменатия от Узунов проект е Елка Атанасова с решение на Висшия съдебен съвет. С редица други свои решения ВСС я упълномощи да движи, както се изразява представляващия, въпросния проект, включително и да подпише договора. Проектът с дейности и цели е публикуван на сайта на ВСС и на интернет страницата на Оперативна програма "Добро управление" (ОПДУ).На заседание на Висшия съдебен съвет на 10 декември 2015 г. е взето решение, с което Елка Атанасова и Милка Итова са определени за представители на ВСС за комуникация с Управляващия орган на Оперативна програма "Добро управление". Решението е взето след получено писмо от администрацията на Министерския съвет, във връзка с покана за участие с проектни предложения в процедура за директно предоставяне на безвъзмездна финансова помощ по ОПДУ. На това заседание е присъствал и Димитър Узунов.На заседание на 25 февруари 2016 г., което се председателства от Узунов, ВСС утвърждава управленския екип за целите на изпълнението на проект "Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата" по процедура BG 05SFOP001-3.001 за директно предоставяне на безвъзмездна финансова помощ по Оперативна програма " Добро управление", Приоритетна ос № 3 "Прозрачна и ефективна съдебна система", в състав:Ръководител проект: Елка Атанасова- член на ВСС;Координатор на проекта: Александра Цветкова – външен експерт;Координатор – Оптимизиране на съдебната карта: Калин Калпакчиев – член на ВСС;Координатор – Разработка и внедряване на информационни системи: Мирослава Чирпъкова – началник отдел "Информационно обслужване на органите на съдебната власт", дирекция "Информационни технологии и съдебна статистика", АВСС;Юрист: Боян Иванов - външен експерт;Счетоводител: Адриана Бухова – главен експерт-икономист, дирекция "Финанси и бюджет", АВСС;Технически сътрудник: Емилия Петкова – главен експерт – статистически анализ отдел "статистически анализ и обработка на данни", дирекция "Информационни технологии и съдебна статистика" в АВСС.На същото заседание Елка Атанасова е упълномощена да подаде утвърденото проектно предложение съгласно изискванията на Управляващия орган.На 19 май ВСС взема още едно решение във връзка с проекта - да упълномощи ръководителя Елка Атанасова да подпише различни документи, необходими за подаване на проектното предложение с наименование "Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата" за директно предоставяне на безвъзмездна финансова помощ по ОПДУ.И на това заседание е присъствал Димитър Узунов.Бил и на 28 юли, когато ВСС упълномощи Елка Атанасова, като ръководител на проекта "Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата", да подписва всички документи и договори, свързани с реализацията на проекта, включително и договора за предоставяне на безвъзмездна финансова помощ.Сумата, която цитира Узунов, е предназначена за възнаграждения на целия екип по проекта. До момента никой от членовете на екипа не е подписал никакви договори за получаване на хонорари. И няма как да е иначе. Защото възнаграждения се получават за свършена работа, такива са изискванията на Управляващия орган на ОПДУ. Всички изисквания и документи също са публикувани на сайта на оперативната програма.: "Г-н Калпакчиев, който е в екипа, който движи този проект, каква клауза е записал – представляващият ВСС носи цялата отговорност за изпълнение на проекта в качеството си на административен ръководител на бенефициента.": Става дума за клауза в договора на ОПДУ, която е изготвена по правила на Управляващия орган и в която не се отчита спецификата на Висшия съдебен съвет. Този въпрос бе поставен на заседанието на Висшия съдебен съвет на 13 октомври 2016 г.Ръководителят на проекта от страна на ВСС Елка Атанасова обясни, че не някой от ВСС е записал, че представляващият е административен ръководител на ВСС, а става дума за стандартна бланка на Управляващия орган на ОПДУ. Тя пое ангажимент, а ВСС реши за всеки случай изрично да я задължи и това да стане с промяна на чл. 3 от договора, който вече да гласи: "Ръководителят на проекта носи отговорност за цялостното изпълнение на проекта и е отговорен за потвърждаване (проверка за съответствие и допустимост) на разходите по проекта при спазване на правото на ЕС и националното законодателство и за изготвянето на отчетите и докладите по проекта, съгласно Общите условия."На заседанието на ВСС на 20 октомври Елка Атанасова докладва, че е разговаряла с представители на Управляващия орган на ОПДУ и те настояват чл. 3 от договора да остане във варианта, в който е пратен. т.е. не може да се промени така, както искат някои членове на ВСС.Освен това, съгласно чл. 68, т.3, б. И от Правилника за дейността на ВСС, проектодоговорът е съгласуван с правната дирекция на съвета.В рамките на проекта ще се изгради единната информационна система, което ще помогне за решаването на важни въпроси като реорганизация на съдилищата и ще даде възможност за електронен обмен на документи и др. Освен това §216 от преходните разпоредби на ЗСВ поставя тригодишен срок от влизането в сила на ЗСВ на пленума на ВСС, който след съгласуване с министъра на правосъдието, да разработи единна централизирана информационна система за съдилищата.: "Когато ми се поиска оставката, се разпространи тази снимка. Вижте г-н Панов с какво се занимава. Това е интрига.": Снимката не се разпространи сама. Тя бе изпратена на ВСС от медия, която попита дали това е Димитър Узунов. Това стана на заседанието на съвета на 13 октомври. Председателят на ВКС Лозан Панов в нито един момент публично не е поставял въпроса дали това е Димитър Узунов или не. А на снимката е Васил Илиев в компанията на няколко мъже. Миналата седмица "Правен свят" писа за фотото.: "На 29 септември 2016 г. това е ден четвъртък, ден на заседанията на пленума на ВСС. Ние заседавахме от 9.45 до 17 и нещо. Това има връзка и значение. Писмото постъпва, когато ние сме на заседателната маса. Включително и г-н Панов. На мен това писмо ми се докладва на 30 септември 2016 г., ден петък, на следващата сутрин. Имам указан срок от министъра на правосъдието - моля да определените до 30 септември 2016 г. еди кои си представители. Аз, съобразявайки срока, определих еднолично сам, колегите, които посочих.": Миналата седмица Димитър Узунов каза, че писмото му е докладвано в четвъртък. Днес твърди, че е в петък. Кое е вярно?Чл. 130, ал.2 от Конституцията гласи: "За членове на Висшия съдебен съвет, които не са негови членове по право, се избират юристи с високи професионални и нравствени качества, които имат най-малко петнадесетгодишен юридически стаж."


title: Спряха два от най-големите торент сайтове в България

maintext:
Фотограф: Георги Кожухаров
Два от най-популярните и големи торент сайтове в България се недостъпни, съобщиха потребители. Още в събота не е можел да се отвори Zamunda.NET.От днес сутринта няма достъп и до ZAMUNDA.SE. До средата на април 2013 година имаше само един сайт "Замунда", но тогавашният системен администратор го открадна. Така създателят на оригиналната Zamunda и голяма част от екипа направиха този с разширение SE.За момента няма яснота дали торентите са затворени от властите заради разпространение на съдържание с неуредени авторски права, или са жертва на хакерска атака.


description: След този инцидент полицейски служители взеха мерки, за да предпазят ръководството на "Левски", като заградиха с телата си ВИП ложата.

title: Фенове на ЦСКА замериха с димка собственика на "Левски"

maintext:
Агитките на двата тима отново вкараха на стадиона огромно количество пиротехника
[LAP.bg]
Фенове на ЦСКА в сектор А на стадион "Васил Левски" хвърлиха димка във ВИП ложата, където бяха настанени ръководителите на "Левски", начело със собственика на клуба Спас Русев.След този инцидент в началото на второто полувреме полицейски служители взеха мерки, за да предпазят ръководството на "Левски", като заградиха с телата си ВИП ложата.Веднага след това няколко униформени служители изведоха собственика на сините Спас Русев извън стадиона, който не успя да изгледа края на двубоя."Имаше голямо напрежение по трибуните. Не прилича на това, което всички искаме - европейско ниво и поведение най-малкото в сектор А. Не ми се говори за това, което се случи в ложите, напрягам се. Видях само, че летят всякакви предмети към местата, на които е собственикът Спас Русев. Мисля, че е неизбежно да играем ответния двубой на "Герена". Ние поне можем да гарантираме сигурност за съперника", коментира спортният директор на "Левски" Станислав Ангелов.


title: С два гола Божинов прати "Партизан" на четвъртфинал за Купата на Сърбия

maintext:
Валери Божинов беше в основата на победата срещу "Жарково"
Българският нападател Валери Божинов изигра основна роля за победата, с която "Партизан" се класира за четвъртфиналите за Купата на Сърбия. Той вкара и двата гола за успеха с 2:0 срещу "Жарково".И двете му попадения дойдоха след почивката. С тях 29-годишният Божинов събра седем гола от началото на сезона.През първото полувреме "Партизан" пропусна няколко добри възможности. Домакините от "Жарково", които играят в третото ниво на сръбския футбол, очаквано се стараеха да се защитават и успяваха да не допуснат гол.В началото на втората част Божинов получи в наказателното поле пред вратата и макар да се забави, вкара. В 71-ата нападателят се възползва от центриране отляво и от трудна позиция с глава прехвърли вратаря на съперника за 2:0.Останалите мачове от осминафиналите са в сряда.


description: Навсякъде в града се усеща спокойствие, бутикова атмосфера, подреденост и чистота.

title: Фотогалерия: Рейкявик

maintext:
1
2
3
4
5
6
7
8
9
10
11
12
13
14
15
16 Рейкявик ни посрещна в средата на юли с разцъфнал люляк. Температури като у нас през хладен априлски ден. Много туристи от САЩ и Канада, по малко от Европа. Много работещи поляци в града и фермите наоколо.
Фотограф: dobrich
1
2
3
4
5
6
7
8
9
10
11
12
13
14
15
16 Навсякъде в града се усеща спокойствие, бутикова атмосфера, подреденост, чистота, пролетна красота.
Фотограф: dobrich
1
2
3
4
5
6
7
8
9
10
11
12
13
14
15
16 Троловете са част от скандинавската култура. Местните вярват в тях и разказват различни истории за срещи на живо.
Фотограф: dobrich
1
2
3
4
5
6
7
8
9
10
11
12
13
14
15
16 До 1944 г. острова е под управлението на датската корона. Местното население са потомци на норвежките викинги, заселили се тук през 9 век главно. Едно изследване доказва, че на практика всички исландци са роднини.
Фотограф: dobrich
1
2
3
4
5
6
7
8
9
10
11
12
13
14
15
16 Паметник на местен държавник от датския период.
Фотограф: dobrich
1
2
3
4
5
6
7
8
9
10
11
12
13
14
15
16 Магазин за местен порцелан.
Фотограф: dobrich
1
2
3
4
5
6
7
8
9
10
11
12
13
14
15
16 Повечето от местните жители живеят в такива къщи.
Фотограф: dobrich
1
2
3
4
5
6
7
8
9
10
11
12
13
14
15
16 Или такива.
Фотограф: dobrich
1
2
3
4
5
6
7
8
9
10
11
12
13
14
15
16 По улиците няма силен трафик.
Фотограф: dobrich
1
2
3
4
5
6
7
8
9
10
11
12
13
14
15
16 Местни деца.
Фотограф: dobrich
1
2
3
4
5
6
7
8
9
10
11
12
13
14
15
16 Музей, който в миналото е бил затвор, кралска резиденция, седалище на правителството и президента след независимостта.
Фотограф: dobrich
1
2
3
4
5
6
7
8
9
10
11
12
13
14
15
16 Скулптури зад музея.
Фотограф: dobrich
1
2
3
4
5
6
7
8
9
10
11
12
13
14
15
16 Катедралната лутеранска църква на Рейкявик с паметник на Лейф Ериксон. Подарен от американското правителство през 1930 г. За него се приема, че открил Америка още в началото на 11 век. По точно остров Нюфаундленд.
Фотограф: dobrich
1
2
3
4
5
6
7
8
9
10
11
12
13
14
15
16 Улицата към църквата.
Фотограф: dobrich
1
2
3
4
5
6
7
8
9
10
11
12
13
14
15
16 Православна икона с надпис на кирилица в църквата.
Фотограф: dobrich


description: За издръжката на семейство от двама родители с две деца са необходими 2235 лв. към септември или 558.82 лв. на човек. Това включва разходите за храна, за поддържане на жилището, здравеопазване, образование, транспорт и почивка, сочат изчисленията на Института за социални и синдикални изследвания на КНСБ.

title: Поне три четвърти от семействата живеят в лишения, изчисли КНСБ

maintext:
Прагът на абсолютна бедност, базиран на потребителска кошница от 100 жизнено важни стоки и услуги за физическо оцеляване, в края на третото тримесечие е 297 лв. на човек. Фотограф: Надежда Чипева
Това включва разходите за храна, за поддържане на жилището, здравеопазване, образование, транспорт и почивка, сочат изчисленията на Института за социални и синдикални изследвания на КНСБ. За издръжката на семейство от двама родители с две деца са необходими 2235 лв. към септември или 558.82 лв. на човек.
През последното тримесечие спрямо предходното издръжката на живота нараства с 0.4%, но спрямо година по-рано е с 0.4% по-ниска.
Според синдикалистите 30 на сто от домакинствата или 2.2 млн. души са с доход под този минимум. В същото време броят им намалява с 57 хил. души. 48% от домакинствата са с общ доход на човек между 297 и 559 лв. (или около 3.5 млн. души). Една пета от домакинствата - около 1.6 млн. души, са с доход на човек над 559 лв., сочат изчисленията на КНСБ. Прагът на абсолютна бедност, базиран на потребителска кошница от 100 жизнено важни стоки и услуги за физическо оцеляване, в края на третото тримесечие е 297 лв. на човек, с 0.6% по-висок спрямо предходното тримесечие и с 0.4% повече, спрямо същия период на 2015 г. , сочат данните от изследването.Според синдикалистите 30 на сто от домакинствата или 2.2 млн. души са с доход под този минимум. В същото време броят им намалява с 57 хил. души.
Около 78.5 % от домакинствата в страната живеят с общ доход, който е по-нисък от необходимото. Това означава, че са принудени да се самоограничават в разходите, коментират авторите на изследването.


description: Смартфоните и таблетите се превръщат в част от рутината преди лягане и след ставане и това може би не е никак полезно за здравето - учени спорят по темата в статия на ДПА.

title: Какво прави смартфонът в спалнята

maintext: Времето на лампата, будилника и книгата върху нощното шкафче до леглото е към края си. Всички те се заменят с едно смарт устройство, което дава светлина и съдържа аларма за събуждане и всички четива на света. Смартфоните и таблетите се превръщат в част от рутината преди лягане и след ставане от сън и това може би не е никак полезно за здравето - учени спорят по темата в статия на ДПА.Противниците на смарт технологиите в и до леглото преди заспиване се аргументират, че те пречат на мозъка да активира функциите си за отпускане. "На практика смартфонът прекъсва възможността за почивка" казва Алфред Виатер, председателят на германска организация за изследване на съня.Според него смартфонитепреди сън по такъв начин, че значително променят качеството на съня. Това не означава, че при всички то се влошава, но със сигурност не е в помощ на хората, които по принцип имат проблеми със заспиването, уточнява той. През нощта пък - нотификации, позвънявания и дори елементарното поглеждане на часа може напълно да разбуди човек.Освен огромното количество информация, пречи също и, която устройството излъчва. Според Виатер синята светлина на екраните на смартфоните и компютрите блокира производството на хормона мелатонин, който е ключов за отпочиването на тялото и мозъка.От Центъра за изследване на нарушенията на съня в берлинската болница "Чарите" изтъкват, че това е само хипотеза и няма категорични научни доказателства за такава връзка между светлината и хормоните.За тези, които се притесняват от потенциалната вреда, има мобилни приложения, които филтрират синьото излъчване и правят светлината на телефона по-подходяща за приспиване. Впрочем има и доста по-ексцентрични приложения, свързани със съня - например такива, които обещават контрол над сънищата и т.нар. осъзнат сън. Други следят поведението като записват дишането, хъркането и говоренето на сън, а за сутринта има "социална аларма за събуждане", която ангажира потребителите на приложението по целия свят да се събуждат едни други с позвъняване и разговор с непознат.Институтът за превенция на загубите допълва предупрежденията срещу използването на мобилни устройства в спалнята и заради. Разследвания на спонтанни пожари от близкото минало показва множество случаи на възпламеняване на мобилни устройства с литево йонни батерии, най-вече при зареждане, пояснява Ханс Херман от института.За успокоение - това се случва само на устройствата с технически дефект или при зареждане с грешен вид адаптор, но ако това се случи и апаратът е между чаршафите искрите могат бързо да прераснат в животозастрашаваща ситуация. Затова експертите препоръчват ако не извън спалнята, телефонът да е поне извън леглото. Специалистите по съня пък съветват през нощта поне да му се изключва звука.


description: Мястото на напусналия лекар от състава на Обществения съвет се поема от детския невролог проф. Венета Божинова-Чамова от болница "Св. Наум".

title: Назначени са шестима нови членове в Обществения съвет на Фонда за лечение на деца

maintext:
Тази статия е част от темата "Арестите във фонда за деца"
Фотограф: Георги Кожухаров
Шестото име е на представителя на БНР.
Представители на организациите за защита правата на пациентите ще бъдат Анна Илиева (Българска асоциация за закрила на пациентите) и Петя Александрова (
, а техни заместници – Весела Топалова и Мина Енева-Ламбовски.
От неправителствените организации за членове са определени също Пенка Георгиева от Пациентски организации "Заедно с теб" и Димитрина Михайлова, представител на Национална педиатрична асоциация. Резервни членове са съответно Владимир Томов от Алианса на хората с редки болести и Клара Балджиева (Национално сдружение на педиатри специалисти от извънболничната помощ).
От Българска национална телевизия представител ще продължи да бъде журналистът Мария Чернева. За Българско национално радио като представител в съвета е определен Виктор Серафимов, който ще замени досегашния - Гергана Хрисчева. Резервните членове са съответно Антония Харалампиева и Десислава Лилова. За представител на друга медия е включена като редовен член Мария Бояджиева (БТВ), а като резервен член – Цветелина Цветкова (Нова телевизия).
проф. Венета Божинова-Чамова, която ще бъде замествана от резервния член проф. Иван Литвиненко. Останалите лекари запазват позициите си, защото мандатите им не изтичат. Те са
проф. Пенка Переновска, проф. Радка Тинчева, проф. Огнян Бранков, проф. Искра Христозова и доц. Румен Кастелов, а техни резерви ще бъдат
гл. ас. д-р Ирен Цочева, доц. Даниела Авджиева, доц. Христо Шивачев, д-р Боряна Аврамова и д. м. проф. Пламен Кинов.
Своята дейност в състава на Обществения съвет ще продължат и представителите на Държавната агенция за закрила на детето, на Министерството на здравеопазването, на Българския червен кръст и на Агенцията за социално подпомагане - Теодора Иванова, проф. Златица Петрова, проф. д-р Красимир Гигов и Емил Тодоров. За резервни членове на техните места са определени съответно Татяна Димитрова, Мария Недялкова, Живка Китанова и Нина Кънчева.
Шестима души са назначени за нови членове на Обществения съвет към Фонда за лечение на деца с решение на Министерски съвет в петък следобед. Те попълват местата на петимата, които напуснаха в знак на протест срещу новото ръководство на фонда , малко преди изтичането на тригодишните им мандати. Това са представителите на гражданските и пациентските организации в съвета, както и на някои от медиите.Назначени са също и заместници на всички 17 души в обществения орган.Сдружение "Деца с онкохематологични заболявания")Мястото на напусналия лекар от състава на Обществения съвет се поема от детския невролог


description: "Борисов се върти като пумпал във външната политика, опитва да се съобрази и хареса на всички". Радан Кънев, лидер на ДСБ

title: Цитат на деня: Борисов се върти като пумпал

maintext:
Фотограф: Надежда Чипева
"Борисов се върти като пумпал във външната политика, опитва да се съобрази и хареса на всички".Това заяви в сутрешния блок на БиТиВи лидерът на ДСБ Радан Кънев. Той допълни, че накрая "обикновено завършва с провал както цялата му операция от Истанбул през Берлин до Братислава".Той за пореден път критикува номинацията на председателя на Народното събрание Цецка Цачева за президент като посочи, че тя няма качества за поста, "тя е войник на партията си, но един войник не може да е държавен глава".Кънев подчерта, че принципно Цачева е един от малкото положителни образи на ГЕРБ, има добро настроение и не е конфликтен човек. Прогнозата му е, че тя ще изправи на балотаж срещу кандидата на реформаторите Трайчо Трайков и тогава ще има обединение на десния вот срещу нея.


description: Освен спокойствието, което демонстрира на корта, той е подобрил един ключов елемент от играта си, което се превърна в страховито оръжие.

title: Защо Григор Димитров започна да побеждава (видео)

maintext:
След срива до 40-то място в ранглистата през първата половина на 2016 г. българската тенис звезда Григор Димитров прави най-силната си есен при професионалистите. Освен спокойствието, което демонстрира на корта, той е подобрил един ключов елемент от играта си, което се превърна в страховито оръжие - вижте във видеото.
Всички видеа от рубриката "С две думи" може да гледате тук.


title: Тоалетна с гледка

maintext:
Според мнозина личното пространство е нарушено, а хора с нездраво любопитство ще бъдат привлечени към тоалетните.
Blush and flush: Glass toilet now open for public use in Changsha's Shiyan Lake Ecological Park in central China pic.twitter.com/TKXACs29ku
— CCTVNEWS (@cctvnews) September 30, 2016
Администрацията на природен парк "Шиянху" в Китай създаде тоалетни с прозрачни стени и подове. Така, според идеята, посетителите ще могат да се наслаждават на красотата на природата дори в момент на усамотение.Откриването на новото съоръжение е станало на 29 септември - в началото на т. нар. Златна седмица на национални празници, когато милиони китайци се отправят на екскурзии.Вратите на кабините са матови до средата, така че стоящият в коридора вижда само силуета на човека вътре пояснява Си Ен Ен.Потребителите обаче са колебливи.


title: Двойна победа на "Ред бул", след като моторът на Хамилтън гръмна

maintext:
Люис Хамилтън поведе колоната от самото начало, но беше притискан от "Ред бул"
"Ред бул" записа най-големия си триумф във Формула 1 в последните години, докато "Мерцедес" изживя кошмарно състезание за Гран при на Малайзия.Пилотите на "червените бикове" Даниел Рикардо и Макс Верстапен окупираха първите две места, като се възползваха от гръмналия двигател на Люис Хамилтън."Сребърните стрели" все пак качиха човек на подиума - лидерът в световния шампионат при пилотите Нико Розберг навакса огромно изоставане от удар със Себастиан Фетел в първата обиколка, за да завърши трети.Ключовият момент в битката за първото място настъпи в 41-ата от 56 обиколки. Хамилтън, който водеше уверено от старта се опитваше да натрупа преднина, а да може да направи трето спиране в бокса.Авансът му беше около 23 секунди, а пилотите на "Ред бул" натискаха здраво един зад друг, като в същото време водеха битка помежду си за втората позиция. Верстапен беше видимо по-бърз от Рикардо, но няколко пъти не успя да го изпревари.Точно в този момент двигателят на световния шампион изпуши и той беше принуден да спре край трасето.Това отвори чисто трасе пред пилотите на "Ред бул", които спряха с атаките помежду си и пакетно се придвижиха към победата в Малайзия. Рикардо записа първата си победа през сезона и общо втората за тима си през тази година.Състезанието беше кошмарно и за Фетел. Пилотът на "Ферари" се удари в болида на Розберг след старта в опит да вземе позиция спрямо Верстапен. Като резултат предното окачване се счупи, а германецът се завъртя и изостана в класирането.След това постепенно навакса изоставането, направи лек удар с Кими Райконен, беше наказан с десет секунди и въпреки това остана трети в класирането. Това му позволи да увеличи аванса си в битката за титлата срещу Хамилтън на 23 точки.Много стабилно каране направи другият пилот на "Ферари" Райконен, който не успя да се противопостави на "Ред бул", но завърши четвърти. Валтери Ботас с иновативна стратегия с едно спиране в бокса се добра до петото място.Очаквайте подробности


description: Човешко е да се срещнеш с близките на загиналото момче, недопустимо е да даваш надежди за скорошно обвинение без да познаваш делото

title: Не правете от почернените майки пиари

maintext:
Борисов и Цацаров - снимката е архивна
[Пресцентър на МС]
Тази седмица (в сряда) от първа страница на вестник "24 часа" прочетохме, че във вторник в Министерски съвет премиерът Бойко Борисов, главният прокурор Сотир Цацаров, министрите на вътрешните работи и на правосъдието Румяна Бъчварова и Екатерина Захариева са се срещнали с майката и сестрата на загиналия при тежка автомобилна катастрофа 23-годишен Ники Терзиев.Трагичният случай от 28 август стана масово известен малко преди това от пост във "Фейсбук" на сестра му, която публикува снимка отпреди години на Бойко Борисов като главен секретар на МВР с брат й и въпрос "Г-н Борисов, помните ли момчето от снимката". Тя накратко описа и катастрофата, при която автомобил движещ се с над 200 км в час е ударил служебния автомобил на Ники и го е убил. В поста се съобщава още, че шофьорът "нито му е повдигнато обвинение, нито е задържан, а може вече да не е и в страната".съобщава "24 часа". А според изданието майката изразила увереност, че "след срещата до дни ще има обвиняем за смъртта на сина й".Да се срещне човек - бил той премиер или хамалин, с близките на момче, което е познавал и изведнъж е научил, че то е загинало - това е дълбок израз на съболезнования и съпричастност с мъката им, аз бих направила същото.Недопустимо е другото - да използваш срещата за политическа реклама - не само на собствената си власт (не за първи път виждаме Борисов да изземва ролята на всякакви институции, за да се покаже като единствен разрешител на всякакви проблеми), но и на партията си с изявлението, че предлагала законодателни промени в полза на жертвите, но едни лоши хора ("лобита" по "24 часа") пречат на промените.Недопустимо е и да бъде уверявана майката, че до дни ще има обвиняем за смъртта на сина й, и то от главен прокурор, който най-добре знае темповете и сроковете, с които работят досъдебното производство и прокуратурата.Проверка на "Дневник" във Варненската окръжна прокуратура (ВОП) установи, че"След получаване на заключението на АТЕ, наблюдаващият прокурор ще прецени основанията за повдигане на обвинение и за вземане на мерки за процесуална принуда, съобразявайки всички обстоятелства по делото", се казва в отговора на говорителя на ВОП на заданените въпроси.Допускам, че главният прокурор е участвал случайно на срещата в МС и не е имал тази информация, иначе е щял да обясни на майката, че няма прокурор, който би повдигнал обвинение за пътно-транспортно произшествие, преди да е видял автотехническата експертиза.Щял е да обясни и че по същата причина не е задържан причинителят на катастофата, видно от отговора на ВОП.По думите на говорителя на ВОП Радослав Лазаров досъдебното производство е образувано в деня на катастрофата, в условия на неотложност. Според него обаче в конкретния случай тази именно експертиза "е абсолютно необходима на наблюдаващия прокурор за преценка на поведението на всеки от водачите в ПТП, както и всички останали възможни причини за произшествието".А органите, които извършват експертизите, не са от съдебната власт, те се контролират от изпълнителната. И премиерът би свършил далеч по-полезна работа, ако се заинтересуваше отНо подобно говорене е сиво, скучно, невпечатляващо. Не осигурява харесване.Къде по-ефектно е да обнадеждиш майката, която в този миг се превръща в твоя реклама. Макар и за малко. После случката ще затихне.Трудно е да бъдат обяснявани на една почернена майка алинеите и параграфите на закона и че постоянен арест за катастрофи по правило не се иска от прокуратурата, освен в екстрени случаи - когато виновният е избягал, или има опасност да избяга, или е бил пиян...Отговорността на медиите заедно с тази на институциите за настройване или успокояване на общественото мнение, което си представя възмездието като арестуване, става колосална. Гражданите не вярват на институциите и гневът на недоверието им вкарва в един кюп всичко - и случаите като този. Ако институциите работеха така, че хората да им имат доверие, нямаше да бъде същото - нямаше телевизиите да се занимават с досъдебните производства, нямаше да го има и този коментар.Всички искаме да бъдем харесвани, но не всички с цената на всичко, за разлика от политиците.НоСпомнете си Враца през януари - след смъртта на 18-годишния Тодор на улицата при спречкване с двамата братя Дамянови. За да влезе в синхрон с общественото мнение, което вече бушуваше гневно на площадите срещу убийците, във Враца бяха изпратени седем /седем!/ върховни прокурори. В града приповдигнато пристигаше самото възмездие и телевизиите се надпреварваха да транслират - умишлено убийство по хулигански подбуди, същото което скандираше площадът. Аз си спомням местният прокурор, който мрачно наблюдаваше митинга докато чакаше медицинската еспертиза и отказваше коментар на връхлитащите го медии с думите: "Започнем ли да обвиняваме, за да да се харесаме на вас или на площада, с правосъдието е свършено".А още по-страшно е когато поискаме да се харесаме на майките, които са загубили децата си. Освен разрушително за правосъдието, то е и греховно.


description: Като цяло 94 процента от посетителите са доволни или много доволни от организацията и видяното на автосалона.

title: Автосалонът в Париж отбеляза 14% спад на посещенията

maintext:
Фотограф: Георги Пауновски
Автосалонът в Париж остава най-посетеното шоу от този вид в света, въпреки че тазгодишното издание има с 14% по-слабо представяне спрямо 2014 година. Заради продължаващото извънредно положение във Франция след терористичните атаки от ноември миналата година и 14 юли през осемте зали за изложението са преминали 1.07 млн. посетители.Организаторите посочват, че след 13 ноември, когато бяха няколкото терористични атаки в Париж, убили 130 души, във Франция всички публични събития бележат спад на посещаемостта с между 15 и 30 на сто. Отбелязва се, че един от всеки трима посетители е изразил готовност в следващите 12 месеца да си купи нова кола, докато при предишното издание съотношението е била едно към четири.Интересна тенденция е привличането на повече млади посетители и повече жени. Освен това се увеличава броят на хората, които не са от Париж, но са посетили изложението (45% срещу 40 на сто). Като цяло 94 процента посетителите са доволни или много доволни от организацията и видяното на автосалона.Организаторите посочват, че автосалонът е създал заетост за 2500 души. Следващото издание на Автосалон Париж ще е през 2018 година, когато ще се отбележат 120 години от първото автомобилно изложение във френската столица.


description: Публикуваме анализа на Института за пазарна икономика.

title: Какво не е наред с новата държавна помощ за АЕЦ "Белене"

maintext:
Фотограф: Георги Кожухаров
- Мълниеносно одобрение в парламента, почти без дебат – законът е приет за по-малко от 8 дни от внасянето му в парламента;
- Приемане "на сляпо" – народните представители получават достъп до арбитражното решение след като законопроектът е приет на второ четене в парламента;
- Липса на официално становище от White and Case за възможностите за обжалване на арбитражното решение – то е изискано и получено едва след като законопроектът е приет на второ четене, въпреки че има пряко отношение към дължимата от НЕК сума;
- Липса на каквито и да е било детайли – не е посочена нито максималната стойност на държавната помощ, нито срокът и начина на връщането ѝ;
- Предстои одобряването му като допустима държавна помощ от Европейската комисия, а това отнема време, през което сумата на натрупаните лихви за забава на плащането растат;
- както вече казахме, компанията продължава да е на загуба и ще са необходими външни източници на финансиране;
- има възможност за препродаване на ядреното оборудване на трета страна, но не е ясно при какви условия – срок, цена и др.;проектът за изграждане на АЕЦ "Белене" е спрян, т.е. НЕК не може да очаква бъдещи приходи от него, с които да върне средствата;
- изграждането на проекта от частен инвеститор е практически почти невъзможно, тъй като правителството не е склонно да даде държавна гаранция, включително под формата на дотация към продажната цена.
Публикуваме анализа на Института за пазарна икономика Накратко - нищо. Но нека да започнем от самото начало. След близо три месеца на блянове и сценарии за бъдещето на ядреното оборудване, което Националната електрическа компания (НЕК) беше осъдена да заплати на "Атомстройекспорт", се стигна и до естествения и неизбежен въпрос – откъде компанията, която все още генерира загуби, ще осигури необходимите средства. За разлика от предишни случаи, в които Българският енергиен холдинг (БЕХ) е теглил заем, за да осигури ликвидни средства на НЕК, случаят в момента е по-различен.Предните кредити бяха използвани за покриване на недофинансирани разходи на НЕК за регулираната му дейност, а пС други думи отпускането на кредит на БЕХ е обезпечено с бъдещите приходи на НЕК от регулираната цена, ако регулаторът ги включи, разбира се. Инвестиционната дейност на НЕК, като строеж на нова ядрена централа, не е част от регулираната дейност на компанията и свързаните с нея разходи не влизат в регулираната цена на електроенергията. С други думи липсва горната гаранция, че кредиторът някога ще си върне кредит, отпуснат на компания с хронични годишни загуби.След като НЕК нито може сама да осигури средствата, тъй като постоянно е на загуба, нито може да изтегли кредит, сама или чрез БЕХ, единствената друга възможност е държавата да осигури тези средства. Това е напълно логично, тъй като по закон решението за изграждане на нова ядрена централа се взима от Министерския съвет по предложение на министъра на енергетиката. След като решението се взима от правителството, следва и контролът на изпълнението на това решение и отговорността за свързаните с него разходи да се носи отново от правителството.Въпреки това пкоито включват:От гледна точка на фиска,Накратко народните представители гласуваха за пореден път на сляпо и под политическа диктовка, без да са виждали самото арбитражно решение или становището на White and Case за възможностите за обжалване.. С други думи драмата с "Белене" не е приключила с решението за прекратяване на проекта от началото на 2012 г. Решението за отпускане на държавна помощ и по-важното – начинът, по който това беше направено, предполага нови изненади в бъдеще.


description: Българският специалист, който днес изведе тима си до трета поредна титла на Казахстан, има договор за още една година и има желание да го изпълни.

title: Станимир Стоилов: Ще си тръгна от "Астана" само ако не ме искат

maintext:
Стоилов заяви, че ще изпълни коректно всички поети ангажименти към "Астана"
[LAP.bg]
Старши треньорът на "Астана" Станимир Стоилов обяви, че може да си тръгне само ако ръководството не го иска повече.Българският специалист, който днес изведе тима си до трета поредна титла на Казахстан , има договор за още една година и има желание да го изпълни."Не мога да отида и да им кажа: "Писна им, тръгвам си." Няма да е коректно и няма да съм аз. Не мога да излъжа хора, които ме уважават, които ми плащат и се отнасят толкова добре с мен", каза Стоилов пред "Гонг".Той сподели, че ще се срещне с ръководството на клуба на 30 ноември и тогава ще се коментира евентуален нов договор. "Аз ще изпълня коректно всичко към "Астана". Ако клубът не ме желае повече, ще помисля за друго предизвикателство."Стоилов отново отрече с него да е преговаряно зад гърба на Люпко Петрович да поеме "Левски". "Лично аз съм разговарял с Люпко два пъти, той знае каква е моята ситуация. Когато става въпрос за "Левски", никога не влизам в сплетни", обясни той.Според него е нормално да го спрягат за треньор на "Левски", защото "Левски" е моят отбор". "Миналата година по това време нямах договор с "Астана", чак до 10 декември. Тогава никой не ме е търсил. Сега си имам договор.""Освен това "Левски" върви добре и сега му трябва спокойствие. Дано отборът да спечели шампионската титла", завърши Станимир Стоилов.